钦定古今图书集成/明伦汇编/闺媛典/第059卷 > 汪某妻王氏
## 钦定古今图书集成/明伦汇编/闺媛典/第059卷 > 汪某妻王氏

按：《明外史列女传》：“王氏，上元人，性嗜酒废业，僦居江
东门之积善桥。破屋一间，以竹篷隔内外。妇日塞户，
坐门扉，绩麻自给，夫与博徒李游。李悦妇姿，谋乱之。
夫被酒以狂言餂妇，奔母家避之。夫逼令归，夜持酒
脯与李俱至，引妇同坐，妇骇走且骂，夫以威挟之，妇
坚拒，大被搒笞。妇度不免，夜潜携幼女坐河干，恸哭”
投河死。是夜大风雨，尸不漂没。及曙，女尚熟睡草间。